**A LEXUS LC LETT AZ ÉV KUPÉJA**

**A világ vezető prémium** [**hibrid**](https://www.lexus.hu/hybrid/?gclid=CjwKCAiA4vbSBRBNEiwAMorER84szjXeTPKCSZdRy3ZDDlUWD4w0diQe6QzgBjFOQyEdxodDHIbgnhoCXkcQAvD_BwE#ThePowerOfh) **gyártójaként ismert Lexus** [**vadonatúj szupersportkupéja, az LC**](https://www.lexus.hu/car-models/lc/lc-500h/#Introduction) **szerezte meg a legjobb kupé címét a 2018-as Brit Év Autója szavazáson. A modell hamarosan az általános Év Autója megmérettetésen is szerepel majd, aminek eredményét január végén teszik közzé.**

Az Egyesült Királyság legtapasztaltabb és legismertebb autós újságíróiból álló zsűri egységes döntést hozott az Lexus LC-vel kapcsolatban, mondván: *„ez volt a 2017-es év legmutatósabb autója,” amire „gyönyörűség ránézni, és remek érzés vezetni”.*

Volt, aki így összegezte a véleményét: *„Miért vásárol az ember egy kupét? Azért, hogy kitűnjön a tömegből, hogy eltérjen a megszokott dolgoktól. A Lexus LC ezt magabiztosan hozza. Ráadásul mindehhez még lenyűgöző technológia és megbízhatóság is társul.”*

*„Az LC az egyik kulcsmodellünk, hiszen mint a dizájn, mind pedig a mérnöki munka és a teljesítmény tekintetében látványosan képviseli a Lexus új, izgalmas irányvonalát – ezért is nagy jelentőségű számunkra, hogy ezeket az értékeket a Brit Év Autója zsűrije is elismerte. Ez az autó is része a Lexus teljesen megújuló modellpalettájának, vagyis annak a programnak, aminek keretében az elmúlt hónapokban megjelent az új LS szedán zászlóshajó, az áttervezett IS és CT, valamint az új NX is. Ezek az új modellek egyre vonzóbbá teszik márkánkat a vásárlók szemében, és új vevőket szereznek a Lexusnak.”* – fogalmaz Ewan Shepherd, a Lexus brit igazgatója.

A tavaly nyáron bemutatott LC a Lexus új kupé-zászlóshajója, amelyben testet öltenek a vállalat legújabb fejlesztései a dizájn, a tervezés és a technológia terén. Az autóhoz kétféle hajtás is rendelhető: az LC 500h változatot a Lexus új Multi Stage Hybrid System rendszere hajtja egy V6-os benzinmotor és egy elektromotor együttes erejével, míg az LC 500 modellben egy 471 lóerős V8-as szívómotor dübörög, amihez a világ első tízfokozatú Direct Shift automata sebességváltója csatlakozik.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)